疎齋用前韻記響山之遊依韻奉答
作者：潘從大
朝代：宋

paragraphs: 空山在昔森萬松，兩賢曾此登虬龍。
流風餘韻無時終，我來寒棲鬢成翁。
人生出處何心同，夢破邯鄲幾富貴。
戰退蠻觸相長雄，靜定要與山爭功。
繡衣光華照巖壑，豁然納我雲夢胸。
羣峯飛翠匏樽中，仙源還□漁舟通。
須臾煙霏散空濛，樓觀隱約孤城東。
感慨千古思無窮，嘯歌抵掌生英風。
黄金易求此樂少，野人何計瓢空。